Ne o Agrokoru i najvećoj krizi koja od Domovinskog rata trese državu, narod i ekonomiju nego o - hrvatskom jeziku

Oglasio se i jedan od utihlih jaganjaca kardinal Josip Bozanić i to baš onako kako smo predvidjeli. Ne o Agrokoru i najvećoj krizi koja od Domovinskog rata trese državu, narod i ekonomiju nego o - hrvatskom jeziku.

Cijelu uskršnju poslanicu kardinal je posvetio ugrozi hrvatskog jezika.

Sadržaj se nastavlja...

Ni 40.000 ugroženih radnih mjesta, ni moguća propast svih malih dobavljača, ni opasnost da Hrvatska potpuno izgubi kontrolu nad svojom sudbinom, ništa ovog božjeg jaganjca ne brine toliko koliko skupina marginalnih jezikoslovaca koji su nedavno u Sarajevu nešto brljali o zajedničkom regionalnom jeziku.

"Nažalost, kao što nam svjedoči daljnja i bliža prošlost, a jednako tako i neki suvremeni događaji kojima smo svjedoci, svaki put kada se želi razgraditi hrvatske vrjednote, udara se na kulturu i jezik, kao priprema za političke i vojne osvajačke pohode ili kao neki novi-stari, prikriveni pokušaj, nakon već neuspjelih geografskih asocijacija koje su u prošlom stoljeću završile nametnutim ratovima", poručio je Bozanić.